**Наставак инспекцијских надзора у установама социјалне заштите од 25. до 29. марта 2019.**

Инспекција социјалне заштите је на основу ''Плана надзора у установама социјалне заштите за домски смештај'', који је донет на основу налога министра за рад, запошљавање, борачка и социјална питања, господина Зорана Ђорђевића, извршила ванредне инспекцијске надзоре у периоду од 25. марта до 29. марта у неколико установа.

У Установи за одрасле и старије ''Лесковац'' установљено је да је пружена услуга на завидном нивоу, квалитет живота корисника односно одраслих и старијих је знатно унапређен у односу на раније и да је потребно у наредном периоду постигнути ниво услуге одржавати на актуелном нивоу те је с тога у кухињи је потребно заменити три старије пећнице, као и једну судомашину у трпезарији са приручном кухињом на првом спрату.

Надзором у Дому за децу и омладину ''Станко Пауновић'' Неготин утврђено је да простор и опрема задовољавају потребе корисника на смештају као и да је хигијена, како корисника тако и простора, на задовољавајућем нивоу, али је потребно унапредити број и структуру запослених у Дому.

Министарство за рад запошљавање борачка и социјална питања, Сектор за бригу о породици и социјалну заштиту, Одељење за управне и надзорне послове у области социјалне и породичне заштите, по налогу министра за рад, запошљавање, борачка и социјална питања и плану надзора установама социјалне заштите, такође је извршило од 25.03.2019. године до 26.03.2019. године надзор над стручним радом у Центру за социјални рад Лесковац у реализацији поверених послова породичноправне заштите одраслих и старијих лица на која је примењена мера старатељске заштите.

Након окончаног надзора оцењено је да је орган старатељства у реализацији поверених послова и организовању заштите наведене групе корисника обезбедио основно поштовање стручних стандарда, закона и подзаконских аката и поступао у складу са актуелном ситуацијом, бројем стручних радника и организационим и техничким могућностима са којима располаже.

Надзори су дана 28.03. и 29.03.2019. године такође обављени и над стручним радом у Центру за социјални рад Неготин, у заштити корисника у реализацији поверених послова породично правне заштите одраслих и старих лица на која је примењена мера старатељске заштите у отвореној и затвореној заштити.

Директор Центра за социјални рад Неготин и радници центра обезбедили су услове за несметани рад Комисије у складу са својим просторним и организационим могућностима. На основу изабраног случајног узорка досијеа који се односе на заштиту циљане групе корисника, извршена је анализа стручног рада и поштовање законске и стручне процедуре у организовању заштите корисника.

Оцењено је да је орган старатељства у складу са актуелном ситуацијом, бројем стручних радника и организационим и техничким могућностима са којима располаже, у реализацији поверених послова и организовања заштите наведене групе корисника делимично обезбедио поштовање основних стандарда стручног рада, закона и подзаконских аката